Dette skyldes at Denofa begynte tidlig å stille strenge krav til leverandørene med tanke på sporbarhet, for å sikre at bønnene ikke var produsert gjennom genmodifisering (non-GMO). Når sporbarhetssystemet ("Identity Preservation program") var etablert, var det deretter mulig å hekte på ytterligere krav om blant annet null avskoging ("Land Use Change") samt forsikringer om at sosiale forhold var ivaretatt.